புரோமோமுப்புளோரோயெத்திலீன்

புரோமோமுப்புளோரோயெத்திலீன் (Bromotrifluoroethylene) என்பது C2BrF3  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். F2CCBrF என்ற அமைப்பு வாய்ப்பாட்டாலும் இதை அடையாளப்படுத்தலாம். ஆலசனேற்றப்பட்ட எத்திலீன் வழித்தோன்றல் சேர்மமான இது எளிதில் தீப்பற்றும். நிறமற்ற வாயுவான இச்சேர்மம் பாசுச்சீனைப் போன்ற ஒருவித நெடியைக் கொண்டுள்ளது. தானாகவே பலபடியாகவும் மாறக்கூடியதாகும்.Arthur J. Elliott, Bromotrifluoroethylene in Kirk-Othmer Encyclopedia of Chemical Technology

தயாரிப்பு
குளோரோமுப்புளோரோயெத்திலீனிலிருந்து புரோமோமுப்புளோரோயெத்திலீனை அதிக விளைச்சலுடன் தயாரிக்கலாம்.:

F2C\dClF + HBr -> CF2BrCHClF + Zn -> CF2\dCHF + ZnBrCl
CF2\dCHF + Br2 -> CF2BrCHBrF + KOH -> CF2\dCFBr + KBr + H2O

முதன்முதலில் 1899 ஆம் ஆண்டில் பெல்ச்சிய வேதியியலாளர் பிரடெரிக் சுவார்ட்சால் தயாரிக்கப்பட்டது.Industrial Polymers and Radiation: Proceedings of the Symposium Held at Sardar Patel University, Vallabh Vidyanagar, Gujarat, February 12–14, 1979.

வினைகள் மற்றும் பயன்கள்
புரோமோமுப்புளோரோயெத்திலீன், பதிலீடு செய்யப்பட்ட பாசுப்பீன் சேர்மங்கள் மற்றும் பிளாட்டினம்(II) உடன் உலோக அணைவுச் சேர்மங்களை உருவாக்குகிறது.V.A. Mukhedkar, B.J. Kavathekar, A.J. Mukhedkar, Reactions of metal complexes Rearrangement reactions of bromotrifluoroethylene-bis(substituted phosphine)-platinum (II), Journal of Inorganic and Nuclear Chemistry, Volume 37, Issue 2, February 1975, Pages 483-485

புரோமோமுப்புளோரோயெத்திலீன்  நிலைத்திருக்கும் நிலையிலேயே பலபடியாக முடியும்.  முப்பியூடைலமீனைச் சேர்ப்பதன் மூலம் தன்னிச்சையான பபபடியாக்கலை தடுக்கலாம்.Fluorine chemistry: a comprehensive treatment (1995), pages 479–480 புற ஊதா ஒளியும் வெப்பமும் பலபடியாக்கல் செயல்முறையைத் துரிதப்படுத்தலாம். பல்வேறு இணை பலபடியாக்கல் வினைகளில் இது பங்கேற்கிறது டெலோமர் எனப்படும் புரோமோமுப்புளோரோயெத்திலீன் இருமுனை சில்படிமங்கள் பிஎப்சி எண்ணெய் என்ற வர்த்தகப் பெயரில் விற்கப்படுகின்றன. புளோரோமுக்குளோரோமீத்தேன் அல்லது டெட்ராகுளோரோமீத்தேன் ஆகியவற்றுடன் இந்த டெலோமர்களை டெலோசன்களாகத் தயாரிக்கலாம். டெட்ராகுளோரோமீத்தேன் டெலோமராக்கல் வினைக்குப் பயன்படுத்தப்பட்டால், விளைபொருள் -CCl3 முனைகளைக் கொண்டிருக்கும். இது முப்புளோரோவினைல் சேர்மங்களின் தொகுப்புக்கு ஒரு பயனுள்ள வினைப்பொருள் ஆகும்.

 மேற்கோள்கள் 

பகுப்பு:கரிம புரோமைடுகள்
பகுப்பு:கரிம புளோரைடுகள்
பகுப்பு:ஆலோ ஆல்க்கீன்கள்